《草桥即席寄以腾》
明代·靳学颜

旧国春深草似烟，年年此际对离筵。
才闻柳外歌三叠，已识尊前路五千。
剑阁啼猿梅雨夜，锦江驻马麦秋天。
从今莫问西来雁，纵有风翰不到川。

作者简介：（1514—1571）明山东济宁人，字子愚，号两城。嘉靖十四年进士。授南阳府推官。隆庆间累迁右副都御史，巡抚山西。应诏陈理财，凡万余言，言选兵、铸钱、积谷最切。入为工部右侍郎，改吏部，进左侍郎。以首辅高拱专恣，遂谢病归。有《两城集》。